**Z á p i s n i c a**

**zo zasadania obecného zastupiteľstva v Igrame**

**dňa 18. 06. 2020**

**Prítomní:** podľa prezenčnej listiny

**Ospravedlnení:** -

**Overovatelia:** Helena Jarábková, Pavel Ščasný

**Zapisovateľka:** Lenka Galovičová

**Program:**

1. Otvorenie zasadnutia, určenie overovateľov
2. Kontrola uznesenia
3. Žiadosť Jozef Kopper
4. Žiadosť Jaroslav Šarmír
5. Výročná správa r. 2019, Záverečný účet r. 2019
6. Stanovisko hlavného kontrolóra k ZÚ Igram 2019, Plán kontrol II. polrok 2020
7. Dotácia Environmentálny fond
8. Diskusia
9. Návrh uznesení
10. Záver

**Ad.1/ Otvorenie schôdze**

Peter Holek, starosta obce Igram, privítal prítomných poslancov. Skonštatoval, že obecné zastupiteľstvo je uznášaniaschopné, a zahájil zasadanie obecného zastupiteľstva. Určil overovateľov zápisnice a zapisovateľku. Prítomní poslanci program schválili.

**Ad. 2/ Kontrola uznesenia**

Starosta prítomných poslancov informoval o plnení uznesenia č. 3/2020, ktoré bolo prijaté dňa 11. 05. 2020. Obecné zastupiteľstvo skonštatovalo, že uznesenie bolo splnené.

**Ad.3/ Žiadosť Jozef Kopper**

Pred zasadaním OZ mali poslanci na preštudovanie Žiadosť o kúpu obecného majetku – pozemku od Jozefa Koppera, ktorý má záujem o odkúpenie časti pozemku p.č 166/1. Ide o pozemky, ktoré sa nachádzajú pri pozemku p.č. 166/27, ktorého vlastníkom je Jozef Kopper. Ide o malé časti, ktoré sú pre obec nevyužiteľné. Starosta informoval poslancov aj záujemcu, že obec na predmetných pozemkoch plánuje v budúcnosti vytvoriť odvodňovací kanál. Záujemca o pozemky súhlasil so zriadením vecného bremena na pozemok. Poslanci vyjadrili predbežný súhlas s predajom pozemku podľa osobitého zreteľa po vypracovaní geometrického plánu a zameraní pozemkov, o ktoré žiadateľ prejavil záujem.

**Ad.4/ Žiadosť Jaroslava Šarmíra**

Poslanci mali k dispozícii žiadosť o odkúpenie časti pozemku p.č. 265/1, z ktorej boli novým geometrickým plánom vyčlenené parcely č. 265/9, 265/ 10, 265/ 11 o výmere 168 m2. Žiadateľ Jaroslav Šarmír doložil kópiu Kúpnopredajnej zmluvy zo dňa 01. 03. 1963, kedy rodina pána Šarmíra od obce odkúpila časť pozemku p.č. 265/1 o výmere 136 m2. Poslanci súhlasili s vysporiadaním skutočného stavu oplotených pozemkov p.č. 265/1 a 265/11 o výmere 32 m2 podľa osobitného zreteľa.

**Ad.5/ Výročná správa 2019, Záverečný účet 2019**

Poslanci mali k dispozícii na preštudovanie Záverečný účet obce Igram za rok 2019 a Výročnú správu za rok 2019. Starosta vyzval Lenku Galovičovú, aby oboznámila prítomných poslancov s jednotlivými časťami predložených správ o hospodárení obce Igram v minulom roku. Poslanci nemali k minuloročnému hospodáreniu obce pripomienky. Prebytok rozpočtového hospodárenia v sume 7 355,70 EUR schválili na tvorbu rezervného fondu. Na schôdzi OZ bolo prerokované aj použitie prostriedkov rezervného fondu na úhradu nákladov bežného rozpočtu v sume 15 000,00 EUR podľa § 36 ods. 2 zákona č. 67/2020 Z.z. Zákon o niektorých mimoriadnych opatreniach vo v finančnej oblasti v súvislosti so šírením nebezpečnej nákazlivej ľudskej choroby COVID-19.

Obecné zastupiteľstvo vyslovilo súhlas s celoročným hospodárením obce bez výhrad a schválilo použitie časti finančných prostriedkov rezervného fondu v sume 15 000,00 EUR.

**Ad.6/ Stanovisko hlavného kontrolóra k ZÚ Igram 2019, Plán kontrol II. polrok 2020**

Hlavný kotrolór obce Igram Peter Fülöp predložil OZ stanovisko k návrhu záverečného účtu obce Igram za rok 2019. V stanovisku zhodnotil, že návrh záverečného účtu bol spracovaný v súlade s prílušnými ustanoveniami zákona o rozpočtových pravidlách a obsahuje všetky predpísané náležitosti. Zároveň upozornil, že pri skutočnom plnení bežného rozpočtu vznikol nesúlad medzi príjamami a výdavkami bežného rozpočtu. Navrhol zaviesť viacstupňovú kontrolu schvalovaných rozpočtových opatrení. Poslanci zobrali navedomie stanovisko HK obce k záverečnému účtu.

Hlavný kotnrolór predložil plán kontrol na II. polrok 2020 a objasnil poslancom plán prác, ktoré bude vykonávať v II. polroku. Poslanci schválili predložený plán kontrol.

**Ad.7/ Dotácia z Environmentálneho fondu**

Po návrhu poslancov zrušiť VO v súvislosti so schválenou dotáciou z Environmentálneho fondu na obnovu fasády a zateplenia strechy MŠ, starosta oslovil spoločnosť PREVAX, aby k danému projektu urobil nové verejné obstarávanie na firmu, ktorá bude realizovať práce podľa projektu na budove MŠ. Súťaž vyhrala firma LANBAU s.r.o., ktorej cenová ponuka na realizáciu prác bola najnižšia spomedzi zúčastnených firiem. Práce budú realizované včase letných prázdnin t.j. v júli až auguste 2020. Starosta oboznámil poslancov s prácami, ktoré nezahŕňa dotácia z Environmentálneho fondu, ktoré by sa mohli vykonať. Vzhľadom na momentálnu finančnú situáciu navrhol hradiť prípadne práce navyše na projekte z úveru. V súvislosti s odovzdaním budovy MŠ obec organizovala brigádu na upravenie okolia budovy, do ktorej vyzvala zapojiť sa najmä rodičov detí MŠ. Na brigade sa zúčastnilo 7 osôb z toho 4 boli rodičia detí MŠ.

**Ad.8/ Diskusia**

Starosta oboznámil prítomných poslancov, že:

* v novom školskom roku 2020/2021 budeme mať v Materskej škole 39 detí z toho 32 je detí z Igramu a 7 cudzích detí, z tohto dôvodu požiadala riaditeľka obecný úrad o prijatie novej učiteľky
* mal stretnutie so zástupcom správy ciest
* obec opäť v spolupráci so susednými obcami Kaplná a Čataj podala na ORPZ v Senci sťažnosť na prejazd kamiónov cez obce; obce požiadali o zníženie rýchlosti a o osadenie značky na križovatke v obci Kaplná, ktorá by zakazovala prejazd nákladných vozidiel cez obec
* zákon o odpadoch bude v januári 2021 zmenený; povinnosťou obcí bude preukázať spracovanie biologického odpadu

V diskusii poslanci navrhli nainštalovanie kamier v obci. Dušan Bilčík informoval prítomných, že opäť prišlo k orezu kríkov pri billboarde, ktorý je umiestnený v blízkosti D1. V okolí billboardu pravidelne orezávajú dreviny, čím sa zvyšuje hlučnosť od dialnice smerom k rodinným domom. Navrhol vysadiť v okolí dialnice dreviny, aby sa znížila hlučnosť od dialnice.

**Ad.9 Návrh uznesení**

Prítomní poslanci schválili prijaté uznesenia.

**Ad.10/ Záver**

Starosta poďakoval prítomným za účasť a schôdzu ukončil.

**Overovatelia:**

Helene Jarábková ............................................

Pavel Ščasný ............................................

**Uznesenia č. 4/2020**

**zo zasadania Obecného zastupiteľstva v Igrame dňa 18. 06. 2020**

1. **Obecné zastupiteľstvo schvaľuje zámer odpredaja časti obecného pozemku p.č. 161/1 na vysporiadanie skutočného stavu oplotených pozemkov s podmienkou zriadenia vecného bremena na pozemok p.č. OZ schvaľuje odpredaj pozemku Jozefovi Kopperovi s osobitným zreteľom.**

Hlasovanie:

Za: 6 poslancov

Proti: 0 poslancov

1. **Obecné zastupiteľstvo schvaľuje zámer odpredaja časti obecného pozemku p.č. 265/11 o výmere 32 m2. Na vysporiadanie skutočného stavu oplotených pozemkov p.č. 265/11. OZ schvaľuje odpredaj pozemku Jaroslavovi Šarmírovi s osobitným zreteľom.**

Hlasovanie:

Za: 6 poslancov

Proti: 0 poslancov

1. **Obecné zastupiteľstvo schvaľuje Záverečný účet obce za rok 2019 a schvaľuje hospodárenie obce v roku 2019 bez výhrad.**

Hlasovanie:

Za: 6 poslancov

Proti: 0 poslancov

1. **Obecné zastupiteľstvo schvaľuje Výročnú správu obce za rok 2019 a hospodárenie obce v roku 2019 bez výhrad.**

Hlasovanie:

Za: 6 poslancov

Proti: 0 poslancov

1. **Obecné zastupiteľstvo schvaľuje použitie prebytku rozpočtového hospodárenia na tvorbu rezervného fondu vo výške 7 355,70 EUR.**

Hlasovanie:

Za: 6 poslancov

Proti: 0 poslancov

1. **Obecné zastupiteľstvo rozpočtovým opatrením č. 2/2020 schvaľuje použitie finančných prostriedkov z rezervného fondu na bežné výdavky obce v sume 15 000,00 EUR.**

Hlasovanie:

Za: 6 poslancov

Proti: 0 poslancov

1. **Obecné zastupiteľstvo berie na vedomie stanovisko hlavného kotnrolóra obce Igram Ing. Petra Fülöpa.**

Hlasovanie:

Za: 6 poslancov

Proti: 0 poslancov

1. **Obecné zastupiteľstvo schvaľuje Plán kontrol na II. polrok r. 2020 hlavného kotnrolóra obce Igram Ing. Petra Fülöpa**

Hlasovanie:

Za: 6 poslancov

Proti: 0 poslancov

 ..…………………………..

 Peter Holek

 starosta obce

**Prezenčná listina**

zo zasadania Obecného zastupiteľstva v Igrame dňa 11. 05. 2020

Peter Holek ......................................

Dušan Bilčík .....................................

Ľudovít Dubovský ......................................

Martin Augustín ......................................

Michal Moravec ......................................

Peter Fülöp ....................................

Lenka Galovičová ......................................

Jaroslav Šulák ......................................

Pavel Ščasný ......................................